Muhammad Mamman Nami (an haife shi a 2 ga Fabrairu a shekarar 1968), akawuntan Najeriya ne, kwararre ne kan harkokin gudanarwa, mai kula da haraji kuma jami'in gwamnati. Shine Shugaban Gudanarwa na Hukumar Kula da Haraji ta Tarayya ta FIRS a yanzu, hukumar da ke da alhakin tantancewa, tattarawa da kuma lissafin kuɗaɗen haraji da sauran kuɗaɗen shiga da ke shigowa Gwamnatin Tarayyar Najeriya . Yana da kusan shekaru uku (3) na kwarewar aiki a cikin (Auditing), Gudanar da Haraji da Ba da Shawara da Gudanar da Ayyuka ga abokan ciniki a Banki, Ayyukan Masana'antu da Ɓangarorin Jama'a da ƙungiyoyi masu zaman kansu. Nami haifaffen kauyen Nami ne, da ke karamar hukumar Agaie a jihar Neja . Ya halarci makarantar firamare ta Jipo LEA sannan daga nan ya zarce zuwa Makarantar Sakandaren Gwamnati, Suleja. Nami ya samu digiri na farko a fannin ilimin zamantakewar dan Adam a Jami’ar Bayero ta Kano a 1991 da kuma digiri na biyu na Jami’ar Ahmadu Bello da ke Zariya a shekarar 2014.